Shalom! Tervetuloa Jerusalem studioon.
Viime kuukausina Länsirannalta Israelin puolelle vuotanut terrorismi -
on saanut IDF:n suorittamaan ajojahteja ja ennaltaehkäiseviä toimia,-
mikä on johtanut tulitaisteluihin yksilöiden ja solujen kanssa -
etenkin Nablusissa ja Jeninissä.
Etelämpänä Itä-Jerusalem on asukkaiden ja poliisin kitkan pesäke.
Kuinka kireä tilanne on alueilla -
ja miten Israelin hallitus ja turvallisuusjoukot hoitavat asiaa?
Saattaako tilanne leimahtaa herkkänä vaaleja edeltävänä aikana -
täysimittaisiin ratsioihin vuoden 2002 Puolustuskilpi-kampanjan lailla?
Asiaa pohtimassa on Keski-Israelista reservin eversti Miri Eisin, -
joka on Suurvallat pelissä -panelisti -
ja Reichman-yliopiston ICT-instituutin diplomatia- ja tiedusteluasiantuntija.
Tervetuloa, eversti. - Shalom.
Mukana on Keski-Israelista eläköitynyt eversti, tohtori Eran Lerman, -
joka on Katsaus Lähi-itään -juontaja, Suurvallat pelissä -panelisti, -
JISS-instituutin varajohtaja sekä JST-lehden päätoimittaja.
Tervetuloa, tohtori. - Kiitos.
Ja kuten aina, studiossa on TV7:n toimittaja, -
Jerusalemin vartijat ja Suurvallat pelissä -juontaja Amir Oren.
Amir, kerro viime aikaisista tapahtumista ja nykytilanteesta, -
joka liittyy tilanteen kärjistymiseen.
Jonathan, mainitsit kaksi näennäisesti eri aluetta: -
Länsirannan, jota kutsutaan Juudeaksi ja Samariaksi, ja Itä-Jerusalemin.
Vuosien 1948 ja 1967 välillä -
nämä olivat yksi yhtenäinen alue, jota Jordania hallitsi.
Kun Israel valtasi alueet vuonna 1967, -
se liitti Itä-Jerusalemin Länsi-Jerusalemiin.
Israel on pitänyt Jerusalemin hallussaan, ja se on sen pääkaupunki.
Itä-Jerusalemin asukkaille annettiin israelilaiset asukaspaperit -
muttei kansalaisuutta.
He voivat osallistua kunnallisvaaleihin mutta eivät knessetin vaaleihin.
He kuitenkin katsovat kuuluvansa palestiinalaisiin -
asuinpaikastaan huolimatta.
Kyse on kahdesta eri ilmiöstä.
Länsirannan tapahtumat etenkin Nablusissa ja Jeninissä -
ovat vastareaktio Israelin vastareaktioon -
näiltä alueilta kummunneita terroritekoja vastaan.
Terrori-iskuja on tehty Israelin kaupungeissa, kylissä ja teillä -
suunnilleen keväästä saakka. - Tämän vuoden maaliskuusta.
Koska Israel ei voi ainoastaan puolustautua, -
se meni alueille etsimään rikoksentekijöitä ja heidän avustajiaan.
Se johti yhteenottoihin -
Jeninin, Nablusin ja pakolaisleirien asukkaiden kanssa.
Yksi asia johti toiseen, ja tässä ollaan.
Alueiden terroritoiminnan vastainen kampanja on kestänyt puolisen vuotta.
Toisinaan terroritoimia lietsovat tai jopa johtavat -
Hamas tai Palestiinalainen Islamilainen jihad, PIJ, -
jotka ovat Gazassa eivätkä Länsirannalla.
Toinen mellakoiva tai rähinöivä ryhmä -
on Itä-Jerusalemissa.
Siellä taustalla on uskonnollisia syitä.
Neljännesmiljoona juutalaista -
asuu eri puolilla Itä-Jerusalemia.
Jotkin asuinalueet ovat upouusia ja Israelin rakentamia.
Niillä alueilla ei ole arabeja.
Mutta jotkin toiset asuinalueet -
sijaitsevat Vanhankaupungin vieressä.
Siellä asui juutalaisia ennen vuotta 1948, -
ja heitä on palannut sinne asumaan.
Naapurit eivät ole pistäneet pystyyn tervetulojuhlia.
Heitä pakeni vuonna 1948 myös Jaffasta ja muualta -
ja löysi lopulta tiensä Jordanian heille osoittamille alueille.
Jotkut kuuluvat mainitsemiisi ihmisiin. Toiset löysivät uuden kodin.
On tapahtunut sekoittumista.
Koska Itä-Jerusalem on Israelin suvereenia aluetta, -
IDF ei toimi siellä -
vaan poliisi ja rajavartiolaitos.
Joskus käytetyt taktiikat ovat erilaisia.
Lopputulos on se, että Israelissa televisioruudut ovat joka ilta täynnä -
kuvia selkkauksesta tai toisesta.
Osa selkkauksista sattuu tiesuluilla -
Länsirannan alueiden tai Itä-Jerusalemin alueiden -
ja muiden alueiden välillä tai itse Länsirannalla.
Mainitsit kuitenkin tulevat parlamentin eli knessetin vaalit.
Hallitus joutuu tietysti punnitsemaan, -
tahtooko se ryhtyä nyt laajempaan operaatioon, -
jonka tuloksia ei nähdä välittömästi mutta hinta nähdään.
Se voisi haitata hallitsevan koalition mahdollisuuksia.
Koska erittäin traagista ja kallista suurselkkausta ei ole tapahtunut -
terrori-iskun takia, -
arvelen, ettei sellaista operaatiota käynnistetä ennen marraskuun alkua.
Aivan. Eversti Eisin, tahtoisin kysyä sinulta -
operaatio Aallonmurtajasta, joka on hepreaksi Shover Galim.
Se käynnistettiin maaliskuussa tappavan terrori-iskun jälkeen, -
kuten Amir kertoi.
Yksi terrori-isku tehtiin Meshulashin alueelta Pohjois-Israelista käsin.
Kaksi terroristia tuli sieltä tekemään kuolettavan terrori-iskun.
He olivat myötämielisiä ISISille, ainakin omasta näkökulmastaan.
Toinen ISISiä kannattava terroristi toimi etelän beduiinikylistä käsin.
Pari muuta terrori-iskua tehtiin Jeninistä ja Nablusista käsin.
Terroristit eivät kuuluneet virallisesti järjestöihin mutta saivat tukea -
ja tiedustelutietojen mukaan myös rahoitusta -
PIJ:ltä, joka on Iranin kätyri.
Sitten Israel astui Jeninin ja Nablusin alueille Pohjois-Samariaan -
ja alkoi kitkeä terrorielementtejä.
Aluksi kohteena oli erityisesti PIJ:hin kuuluvat terroristit.
Muut järjestöt otettiin mukaan myöhemmin.
Sen myötä terroristit ajettiin selkä seinää vasten -
ja he ovat alkaneet iskeä muille alueille.
Lisäksi Hamas ja PIJ käynnistivät -
voimakkaan somekampanjan Gazassa.
Ne yrittävät lietsoa vihaa somessa -
ja kannustaa Israelin arabinuoria ja Länsirannan palestiinalaisnuoria -
iskemään israelilaisia ja yleensäkin Israelia vastaan.
Mitä voit kertoa tästä kehityksestä, ja mistä pitäisi olla huolissaan?
Jonathan ja Amir, olen yleensä samaa mieltä tilannekuvauksistanne.
Tänään olen hieman eri mieltä kokonaiskuvasta -
ja vastaan, miten itse näen asian.
Toisen intifadan kovimmista ajoista on kulunut 20 vuotta.
Se tarkoittaa, että nuoret Länsirannalla, Itä-Jerusalemissa -
ja Gazassa sekä varsinaisessa Israelissa...
Ne nuoret ovat 15-, 20- tai 25-vuotiaita -
eivätkä he muista Toista intifadaa.
He eivät kokeneet sitä. Heidän vanhempansa kokivat.
20 vuotta on kulunut kovasta todellisuudesta, -
jossa palestiinalaishallinto itse käytti aseitaan ja rakennettaan -
ja päätti käydä sotaan Israelia vastaan.
Se oli tilanne 20 vuotta sitten.
Iskuja nyt tekevät nuoret... Muutan vähän määrittelyämme.
On tärkeää ymmärtää, että puhutaan teineistä ja parikymppisistä, -
jotka eivät muista Toista intifadaa.
Heidän kannaltaan mikään ei ole muuttunut paremmaksi 20 vuodessa.
Ei Länsirannalla, ei Itä-Jerusalemissa eikä varsinkaan Gazassa.
Niinpä he etsivät ympäriltään jotakin inspiroivaa.
Sanoit, että Hamas inspiroi ja joskus rahoittaa.
PIJ inspiroi ja joskus rahoittaa.
Näen tämän valtavana nuorten asiana.
Muissa maissa nämä nuoret olisivat saattaneet ajautua jengeihin -
tai muihin kielteisiin elementteihin.
Täällä he etsivät keinoa purkaa suuttumustaan -
palestiinalaishallinnon johtoa kohtaan asuinalueillaan, -
ja kaikkeen syypäänä pitämäänsä Israelia kohtaan.
Se viha purkautuu tavalla, joka määritellään terrorismiksi -
mutta jota ei tehdä rakenteellisten terrorijärjestöjen kautta, kuten ennen.
Israelin tiedustelukyvyt ovat erittäin tehokkaita -
terrorijärjestöjä vastaan, Hamasin ja PIJ:n infrastruktuureja vastaan.
Emme ole yhtä tehokkaita -
tyytymättömiä, pettyneitä nuoria vastaan, -
jotka saavat käsiinsä aseita ja tekevät terroritekoja -
mutta eivät tee niitä rakenteellisen terrorismin tavalla.
Mielestäni se on nyt suuri haaste, sillä trendi on laaja Pohjois-Länsirannalla -
ja se voi levitä paljon laajemmalle.
Tohtori Lerman, Pohjois-Länsiranta, Pohjois-Samaria, -
on Israelin operaation keskiössä.
Palestiinalaishallinnon pitkään jatkuneen hallitsemisen puute -
on aiheuttanut raivoa palestiinalaishallintoa -
ja Israelia kohtaan. Kertoisitko tästä lisää?
Olen samaa mieltä Mirin kanssa, -
että kyse on uudesta ilmiöstä.
Enemmän kuin koskaan ennen sitä lietsovat sosiaaliset verkostot, -
tarve osoittaa uhmamieltä TikTokissa.
Sanotaan, että Ukrainan sota on ensimmäinen TikTok-sota.
Erin Alasud, "Leijonien luola", on ensimmäinen TikTok-terroristiryhmä.
Se liittyy pitkälti tarpeeseen todistaa, että jotain tehdään.
Se on yksi tekijä, joka on yllyttänyt tätä uutta muutosvoimaa.
Olen samaa mieltä viimeisen kommentin kanssa, -
että palestiinalaishallinto ei hallitse, -
mikä on erityisen akuuttia Pohjois-Samariassa, -
kaukana Ramallahista ja Hebronista, -
joissa on vielä melko virallinen yhteiskuntarakenne.
Ja korruptio...
Sanotaan, että palestiinalaishallinnon, Fatahin, oikeutuksen heikkeneminen...
Johtajat ovat vanhoja, -
ja nuoret ovat yhä taipuvaisempia kannattamaan terroristiryhmiä.
Kaikki tämä vaikuttaa nykytilanteeseen.
En silti väheksyisi iranilaisen rahan roolia, -
Iranin harjoittamaa lietsontaa ja sen...
tuki-infrastruktuuria.
Se toimii pääasiassa kätyrinsä PIJ:n kautta.
Se on vahvempi Jeninissä ja jossain määrin myös Nablusissa -
kuin muualla Länsirannalla.
Iranilla on useista syistä akuutti tarve -
kääntää Israelin huomio toisaalle sen sotien välisestä kampanjasta, -
jota Israel käy Iranin asemia vastaan Syyriassa.
Iran haluaa myös hillitä Israelin jyliseviä varoituksia -
mahdollisista toimista Iranin ydinohjelmaa vastaan.
Iranilla on oma lehmä ojassa, -
kuten Ali Khamenei kirjoitti jo marraskuussa 2014, -
muuttaa Länsiranta toiseksi Gazaksi.
Siihen on syntynyt tilaisuus pohjoisessa.
Kaikki tämä olisi voinut johtaa samankaltaiseen operaatioon, -
johon sekä minä että Miri osallistuimme informaatiopuolella.
Se oli operaatio Puolustuskilpi vuonna 2002.
Kaksi eroa on.
Se operaatio sai alkunsa Israelin kauheasta epäonnistumisesta, -
kun se ei saanut estettyä kansalaisten joukkomurhia kaduillamme.
Operaatio Aallonmurtaja on tehnyt tehtävänsä maaliskuusta alkaen.
Silloin nähtiin lyhyt terrorismin aalto, -
jonka Israeliin tunkeutumisten tehokkuus heikkeni selvästi.
Yksi kumma tapaus sattui, jossa eräs palestiinalainen tappoi vanhan naisen -
ja myöhemmin hirtti itsensä. Se oli yksinäisen suden kumma tapaus.
Tehokkaat tunkeutumiset Israeliin ovat olleet hyvin rajallisia.
Saanen vastata ensin vastalauseella.
Ulkomaankirjeenvaihtajilla on paha tapa lentää jonnekin, -
kulkea taksilla kaupunkiin ja tutkailla kaupunkia taksikuskin kanssa.
Kotona he kirjoittavat jutun -
yhdeltä taksikuskilta kuulemiensa asioiden perusteella, -
jonka hallitus on saattanut asettaa työhön antamaan tietty kuva.
Israelin vastine taksikuskille -
on maalari, apumies tai rakennustyöntekijä, -
joka asuu palestiinalaisalueilla mutta käy töissä Tel Avivissa.
He kyllä kertovat, että Mirin ja Eranin kertomat asiat pitävät paikkansa, -
mutta he itse suhtautuvat asiaan välinpitämättömästi.
Ne vanhemmat palestiinalaiset, jotka eivät kuulu mainittuun ryhmään, -
suhtautuvat välinpitämättömästi palestiinalaishallinnon asioihin.
Esimerkiksi vain joitain päiviä sitten -
Hussein al-Sheikh, Abbasin oikea käsi, matkusti Washingtoniin -
tapaamaan Wendy Shermania, Blinkenin oikeaa kättä.
Amerikkalaisille se oli merkki, että vaikka he eivät ole voineet avata -
pääkonsulinvirastoaan Itä-Jerusalemissa, -
he käsittelevät valtionasioita johtavien palestiinalaisviranomaisten kanssa.
Länsirannalla asuville palestiinalaisille kaduilla -
Hussein al-Sheikh on vain -
yksi epäpätevän hallinnon korruptoitunut viranomainen.
Hän ei saa kansan syvien rivien tukea.
He uskovat, että puhkeaa kamppailu -
eri turvallisuusjärjestöjen ja heidän välilleen, -
ja joitakin myös Hamasia ja PIJ:tä vastaan.
Tämä ei ole herkkä aika vain Israelin politiikassa -
vaan myös palestiinalaisten.
Tahtoisin keskittyä kahteen asiaan, jotka tohtori Lerman mainitsi.
Uusi järjestö, Leijonien luola, -
on uusi islamistinen terroristijärjestö.
Se toimii tällä hetkellä heltymättä -
ja yrittää markkinoida mahdollisimman paljon omia toimiaan ihmisinä, -
jotka johtavat palestiinalaiskatuja.
Toinen asia liittyy siihen, -
että Iranin ja järjestöjen rahoitus mahdollistaa tästä ison osan.
Tahtoisin keskittyä erityisesti yhteen asiaan, eversti Eisin.
Olen keskustellut ihmisten kanssa Jeninissä, Nablusissa -
sekä niiden ympärillä olevilla alueilla.
Yksi asia nousi yhä uudelleen keskusteluun.
PIJ otti oppia Hamasilta, -
joka sekin yrittää palata juurilleen kansalaisyhteisöksi.
Se yrittää kannustaa nuoria ja perheitä, jotka elävät puutteessa, -
koska palestiinalaishallinto ei hallitse.
Niin se myös antaa järjestöille -
tilaisuuden vaikuttaa nuoriin pahoilla haluilla ja pyrkimyksillä.
Lisäksi Leijonien luola tarjoaa kattojärjestön -
kaikille niille vihaisille nuorille miehille, -
jotka kuuluvat Fatahiin ja muihin järjestöihin, -
toimia salassa uuden kattojärjestön alla.
Ne järjestöt, joihin he tosiasiassa kuuluvat, eivät rahoita sitä.
Onko tähän jotain ratkaisua?
Tällä hetkellä kaduilla mikään ei näytä muuttuneen.
Mikään ei ole muuttunut, ja kun ajattelen nuoria, -
he katselevat ympärilleen ja miettivät, kenestä tahtovat ottaa mallia.
"Kuka haluan olla?"
He katsovat ympärilleen palestiinalaishallinnossa ja toteavat: -
"Emme halua olla kuin kaikki muut korruptoituneet arabimaat.
Emme tahdo mitään Assadin hallinnon kaltaista, -
emmekä omaksua Jordanian tai Saudi-Arabiankaan mallia."
Heillä ei ole ympärillään mitään kunnon esimerkkiä.
He ovat nuoria, vihaisia miehiä, kuten sanoit.
Pitäisi puhua vihaisista nuorista, sillä siellä on myös paljon vihaisia naisia.
Heillä ei ole lupaa olla paljoa esillä, mutta sekin huolettaa.
Siinä mielessä kysymykseen tulee, kuka heitä inspiroi.
Olemme kysyneet sitä kysymystä itseltämme yli vuosikymmenen ajan.
Missä on se arabiaa puhuva hahmo tai islamistinen hahmo, -
joka inspiroi tavoittelemaan tulevaisuutta ja toivoa -
viidakkoveitsen tai aseen heiluttelun sijaan?
Se on iso kysymys.
En näe sellaisia vaihtoehtoja.
Nyt mennään Iranin kaltaiseen ankaraan suuntaan -
tai Hizbollahin tyyppiseen haasteeseen, -
jossa rahaa virtaa sisään, mikä tuo etuja mafiamaisella tavalla.
En näe vaihtoehtoja. Kuten sanoit, osa kansasta käy välinpitämättömäksi.
Nuori sukupolvi elää sosiaalisessa mediassa samalla lailla -
kuin monet nuoret ja omatkin lapseni elävät. Samaa en voi sanoa itsestäni.
Some vaikuttaa vahvasti lähtemään kaduille -
ja olemaan mukana menossa -
eli vihassa, vastustamisessa ja iskuissa.
Ja kaikki julkaistaan someen mahdollisimman pian.
Jos Abraham-sopimukset jätetään yhtälöstä, -
"rauha" ei ole suosittu sana Lähi-idässä. Oren?
Leijonien luolasta vain.
Israelin keskisen komento-osaston hihamerkki on leijona.
Pohjoisessa on gaselli tai hirvi ja etelässä kettu.
Leijona oli ensin Israelilla.
Se luultavasti löytää leijonankesyttäjän, -
sillä puolustusvoimat, joka onnistui pääsemään Entebbeen -
tuhansien kilometrien päähän kotoa, -
pääsee kyllä Jeniniin tai Nablusiin aiheuttamatta sivullisia uhreja.
Operaatiossa keskitytään lasermaisella tarkkuudella -
etsintäkuulutettuihin rikollisiin -
ilman että kuolee sivullisia, tulee hautajaisia ja muuta pahaa kierrettä.
Se, mitä siellä tapahtuu, on operatiivisesti aika ällistyttävää -
tiedustelullisesta näkökulmasta.
Tohtori Lerman, meillä ei ole kauheasti aikaa, mutta puhutaan Jerusalemista.
On tullut ilmi huolestuttava trendi, -
että Länsirannan kovaa vastarintaa -
eivät välttämättä lietso paikalliset arabiasukkaat -
vaan äärijuutalaiset, -
jotka pyrkivät hyötymään tästä tilanteesta tulevissa vaaleissa, -
jotka pidetään aivan pian.
Kertoisitko tästä? Onko asiaan oikeaa vastausta?
Israelissakin on nimittäin paljon vihaisia nuoria, -
jotka janoavat kostoa Länsirannan tapahtumista.
Suoraan sanoen historiassa on ollut tilanteita, -
joissa juuri ennen vaaleja -
islamistitahot ovat tehneet iskuja, jotka vaikuttavat suunnitelluilta.
Ne näyttävät kuin ne olisi suunniteltu korostamaan Israelin äärioikeistoa -
ja luomaan entistä syvempää vihamielisyyttä -
sen sijaan, että toteutettaisiin...
Esimerkiksi pääministeri Lapid kertoi äskettäin uskovansa yhä -
kahden valtion malliin.
Aivan kuin nämä tahot haluaisivat saada aikaan -
Israelin hurjapäiden reaktiot -
heijastamaan omaa vihamielisyyttään.
Eräät elementit reagoivat juuri tähän.
Mielipidemittaukset osoittavat eräiden tahojen suosion kasvua.
Lisäksi islamistitahojen on helppoa -
takertua pienen israelilaisvähemmistön sanoihin.
Kyse on mitättömästä, järjettömästä ryhmästä, -
joka puhuu temppelin rakentamisesta nykyisen moskeijan raunioille.
Poliisi valvoo ryhmää, ja sen rooli on häviävän pieni.
Litteässä, välittömän median maailmassa -
kaikki pinnalle nousevat hullut ajatukset saavat huomiota.
Jopa uutinen, että joku toi punahiehon Israeliin, riitti saamaan aikaan hälyä.
Sanoisin, että kyseessä on suuri haaste, -
paitsi poliisille ja turvallisuuslaitokselle -
myös yhteisten intressien infrastruktuurille, -
jota kaupungin- ja valtionhallitukset ovat rakentaneet huolellisesti -
itäjerusalemilaisten tärkeimpien elementtien, Maqdasyinin, kanssa, -
jotka hyötyisivät taloudellisesta ja sosiaalisesta integraatiosta Israeliin.
Se vaatii älykästä ja huolellista käsittelyä.
Toivon, että sitä löytyy myös vaaleja edeltävän ajan huumassa.
Monia asioita tapahtuu tällä hetkellä, ja moni on sanonut, -
että jokainen pieni anekdootti vaikuttaa Jerusalemin rauhaan ja koko Israeliin.
Aikamme päättyi.
Kiitos seurasta, eversti Eisin, tohtori Lerman ja Amir Oren.
Kiitos myös katsojille. Ensi kertaan.
Suomennos: Maija Tuukkanen